title: Komisjoni rakendusmäärus (EL) 2016/225, 17. veebruar 2016, millega määratakse kindlaks maksimaalne tootekogus liikmesriikide kaupa ja kehtestatakse selliste taotluste esitamise tähtaeg, mis hõlmavad erakorralist eraladustusabi delegeeritud määruses (EL) 2015/1852 sätestatud teatavate juustude kasutamata koguste puhul

text:
               18.2.2016

               ET

               Euroopa Liidu Teataja

               L 41/10

         KOMISJONI RAKENDUSMÄÄRUS (EL) 2016/225,
   17. veebruar 2016,
   millega määratakse kindlaks maksimaalne tootekogus liikmesriikide kaupa ja kehtestatakse selliste taotluste esitamise tähtaeg, mis hõlmavad erakorralist eraladustusabi delegeeritud määruses (EL) 2015/1852 sätestatud teatavate juustude kasutamata koguste puhul
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 15. oktoobri 2015. aasta delegeeritud määrust (EL) 2015/1852, millega avatakse ajutine erakorraline eraladustusabikava teatavate juustude puhul ja määratakse eelnevalt kindlaks abi summa, (2) eriti selle artiklit 15,
   ning arvestades järgmist:

               (1)

               Komisjoni delegeeritud määrusega (EL) 2015/1852 avati ajutine erakorraline eraladustusabikava teatavate juustude puhul ja määrati eelnevalt kindlaks abi summa.

               (2)

               Määruse (EL) 2015/1852 artikli 4 lõike 3 kohaselt on abitaotluste esitamise viimane kuupäev 15. jaanuar 2016.

               (3)

               Iirimaa, Prantsusmaa, Itaalia, Leedu, Madalmaad, Soome, Rootsi ja Ühendkuningriik teatasid komisjonile oma soovist eraladustusabikavaga jätkata.

               (4)

               Alates 15. jaanuarist 2016 on kasutamata jäetud 68 123 tonni juustu. Seepärast on asjakohane muuta kõnealune kogus kättesaadavaks neile liikmesriikidele, kes on teatanud oma soovist eraladustusabikava jätkuvalt kasutada, ja määrata kindlaks kõnealuse koguse jaotus liikmesriikide kaupa, võttes arvesse liikmesriikide poolt kuni 15. jaanuarini 2016 taotletud koguseid.

               (5)

               Tuleks kehtestada uus tähtaeg abitaotluste esitamiseks.

               (6)

               Delegeeritud määruses (EL) 2015/1852 sätestatud eeskirju eraladustusabikava rakendamise kohta teatavate juustude puhul tuleks kohaldada mutatis mutandis käesolevas määruses sätestatud kava rakendamise suhtes,

         ON VASTU VÕTNUD KÄESOLEVA MÄÄRUSE:
   Artikkel 1
   Reguleerimisese
   Maksimaalne tootekogus liikmesriikide kaupa, mille suhtes ajutist erakorralist eraladustusabikava seoses delegeeritud määruses (EL) 2015/1852 sätestatud teatavate juustude kasutamata kogustega kohaldatakse, on sätestatud käesoleva määruse lisas.
   Delegeeritud määruses (EL) 2015/1852 sätestatud eeskirju kava rakendamise kohta kohaldatakse mutatis mutandis käesoleva määruse lisas sätestatud koguste suhtes.
   Artikkel 2
   Abitaotlused
   Eraladustusabi taotlusi võib esitada alates käesoleva määruse jõustumise kuupäevast. Taotluste esitamise viimane kuupäev on 30. september 2016.
   Artikkel 3
   Jõustumine
   Käesolev määrus jõustub kolmandal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. veebruar 2016

            Komisjoni nimel

            president

         Jean-Claude JUNCKER

      (1)  ELT L 347, 20.12.2013, lk 671.

      (2)  ELT L 271, 16.10.2015, lk 15.

      LISA

                  Liikmesriik

                  Maksimumkogus
                  (tonnides)

                  Iirimaa

                  4 127

                  Prantsusmaa

                  6 340

                  Itaalia

                  27 025

                  Leedu

                  2 616

                  Madalmaad

                  16 526

                  Soome

                  694

                  Rootsi

                  2 126

                  Ühendkuningriik

                  8 669

                  Kokku

                  68 123


title: Komisjoni rakendusmäärus (EL) nr 224/2013, 6. märts 2013 , millega registreeritakse kaitstud päritolunimetuste ja kaitstud geograafiliste tähiste registris nimetus [Kitkan viisas (KPN)]

text:
               15.3.2013

               ET

               Euroopa Liidu Teataja

               L 72/5

         KOMISJONI RAKENDUSMÄÄRUS (EL) nr 224/2013,
   6. märts 2013,
   millega registreeritakse kaitstud päritolunimetuste ja kaitstud geograafiliste tähiste registris nimetus [Kitkan viisas (KPN)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               3. jaanuaril 2013 jõustus määrus (EL) nr 1151/2012. Sellega tunnistati kehtetuks ja asendati nõukogu 20. märtsi 2006. aasta määrus (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta (2).

               (2)

               Vastavalt määruse (EÜ) nr 510/2006 artikli 6 lõikele 2 avaldati Euroopa Liidu Teatajas Soome taotlus registreerida nimetus „Kitkan viisas” (3).

               (3)

               Kuna komisjon ei ole saanud ühtegi määruse (EÜ) nr 510/2006 artikli 7 kohast vastuväidet, tuleks kõnealune nimetus registreerida,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas esitatud nimetus registreeritakse.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 6. märts 2013

            Komisjoni nimel presidendi eest

            komisjoni liige

         Dacian CIOLOȘ

      (1)  ELT L 343, 14.12.2012, lk 1.

      (2)  ELT L 93, 31.3.2006, lk 12.

      (3)  ELT C 136, 11.5.2012, lk 13.

      LISA
      Aluslepingu I lisas loetletud inimtoiduks ettenähtud põllumajandustooted:

         Klass 1.7.   Värske kala, molluskid ja koorikloomad ning neist valmistatud tooted

      SOOME
      Kitkan viisas (KPN)